**เดอะไดได** (อังกฤษ: The Dai Dai) วงดนตรีซินธ์ป๊อบสัญชาติไทยจากค่าย Genie Records ภายใต้สังกัดจีเอ็มเอ็ม แกรมมี่ มีลักษณะเด่นทางด้านการแต่งตัวที่เน้นสีสันสดใสและแนวดนตรีที่จัดจ้าน เปิดตัวและเป็นที่รู้จักครั้งแรกในคอนเสิร์ต Genie Fest 16 ปีแห่งความร็อก เมื่อปี พ.ศ. 2557 โดยเป็นวงเปิดวงแรกให้กับคอนเสิร์ตครั้งนี้

ประวัติของวง
------------

คำว่า Dai Dai มีหลายความหมาย ภาษาญี่ปุ่น หมายถึง ผลไม้สีส้ม ๆ เหลือง ๆ ที่กำลังสุกงอม ส่วนภาษาไทย หมายถึง อะไรก็ได้ ที่ไม่ตายตัว "เดอะไดได" จึงถือว่าเป็นวงดนตรีที่ดูนอกกรอบ ไม่อิงกฎเกณฑ์ใด ๆ มีความสนุกและความแปลก ซึ่งก็ขึ้นอยู่กับการตีความของคนฟังเพลงด้วย

ในปี พ.ศ. 2559 ช่วงปลายเดือนเมษายน เปิดตัวเพลงแรก คือ "หากค่ำคืน" ในชื่อโปรเจ็กต์ "Showroom 3" เป็นเพลงที่แต่งโดย "มิ้นท์" ธิติรัตน์ โรจน์แสงรัตน์ โดยเริ่มแต่งทำนองจากการเล่นอูคูเลเล่ จากนั้นจึงแต่งเนื้อร้อง นอกจากนี้ "นะ" รัตน จันทร์ประสิทธิ์ นักร้องนำวงโพลีแคต ยังมีส่วนช่วยในการเรียบเรียงเนื้อเพลงให้มีความสมบูรณ์ เพลงนี้เป็นเพลงที่ถ่ายทอดความรู้สึกเหงา คิดถึงคนรักหรือใครบางคน แต่ไม่ถึงกับเศร้า เป็นเพลงที่มีเสียงของซินธิไซเซอร์หรือเครื่องดนตรีสังเคราะห์ผสมอยู่ จึงเป็นเพลงที่มีความสนุกสนาน 

ในปี พ.ศ. 2560 ช่วงปลายเดือนกุมภาพันธ์ เปิดตัวเพลงที่ 2 คือ "ง่ายจะตาย" เพลงเศร้าที่แต่งเนื้อร้องและทำนองโดย "นะ" รัตน จันทร์ประสิทธิ์ นักร้องนำวงโพลีแคต เป็นเพลงที่ได้แรงบันดาลใจจาก "มิ้นท์" นักร้องนำของวง ถ่ายทอดตัวตนของเธอในอีกมุมมองหนึ่ง พูดถึงการเก็บความเศร้าเอาไว้ภายใต้รอยยิ้มที่ร่าเริง ท่าทางที่ดูเข้มแข็งตลอดเวลา ดูเหมือนว่าไม่เป็นอะไร แต่เมื่อต้องเผชิญกับความจริงบางอย่าง ที่เรียกว่า "ความเสียใจ" ก็ไม่เคยทำได้และต้องเก็บเอาไว้คนเดียว แต่ก็ยังบอกกับใคร ๆ ว่า "แค่ไม่ร้องไห้ ง่ายจะตาย"

ซิงเกิลเพลง
-----------

| ปี | วันที่เผยแพร่ | ชื่อเพลง | หมายเหตุ | อัลบั้ม |
| --- | --- | --- | --- | --- |
| 2559 | 27 เมษายน | "หากค่ำคืน" | - | *Showroom 3* |
| 2560 | 28 กุมภาพันธ์ | "ง่ายจะตาย" |
| 22 สิงหาคม | "ฝนโปรยปราย" |
| 2561 | 16 พฤศจิกายน | "ไม่สมประกอบ" | - |
| 2562 | 23 ตุลาคม | "เย เย เย (Single Lady)" | Ft. ปราง ปรางทิพย์ , J JAZZSPER |
|

ข้อมูลเพิ่มเติม
---------------

"มิ้นท์" ธิติรัตน์ โรจน์แสงรัตน์ เคยชนะเลิศการประกวด S-Club Talented Boys & Girls เมื่อปี พ.ศ. 2552 และ The Acting Queen ล้านฝันสนั่นจอ เมื่อปี พ.ศ. 2554 มีผลงานทางการแสดง เช่น ภาพยนตร์เรื่อง "Love Syndrome รักโง่ ๆ" ได้รับรางวัลสาขานักแสดงสมทบหญิงยอดเยี่ยม "คมชัดลึก อวอร์ด ครั้งที่ 11" จากภาพยนตร์เรื่องนี้ ภาพยนตร์เรื่อง "รักเลี้ยว..เฟี้ยวว!!(อ่ะ)" และภาพยนตร์เรื่อง "ความฝันอันสูงสุด" แสดงคู่กับธนฉัตร ตุลยฉัตร นอกจากนี้เธอยังถ่ายแบบและเป็นนางแบบให้กับนิตยสาร เช่น Volume

อ้างอิง
-------

1. ↑  "The Dai Dai สีสันแรกแห่งห้องปล่อยของใหม่ Showroom 3 จาก Genie Records". คลังข้อมูลเก่าเก็บจากแหล่งเดิมเมื่อ 2017-03-12. สืบค้นเมื่อ 2017-02-23.
2. ↑  Genie เตรียมปัดฝุ่นโปรเจ็กต์ Showroom อีกครั้ง ประเดิมด้วยวง The Dai Dai
3. ↑  "Showroom 3" เปิดตัว "The Dai Dai" ปล่อยเพลง "หากค่ำคืน" พิสูจน์ฝีมือ
4. ↑  จีนี่ฯฟื้นโปรเจ็กต์ "Showroom" ในรอบ 12 ปี เปิดตัววงดนตรีสีสันจัดจ้าน "The Dai Dai"[*ลิงก์เสีย*]
5. ↑  "Showroom 3" มาแล้ว เปิดตัวด้วย "หากค่ำคืน" กับกลิ่นอายซินธ์ป๊อปจาก "The Dai Dai"[*ลิงก์เสีย*]
6. ↑  ""หากค่ำคืน" เพลงเหงาแต่ไม่เศร้าจาก "The Dai Dai"". คลังข้อมูลเก่าเก็บจากแหล่งเดิมเมื่อ 2016-06-05. สืบค้นเมื่อ 2017-02-23.
7. ↑  The Dai Dai - หากค่ำคืน (Official MV)
8. ↑  "เปิดตัววงดนตรีสีสันจัดจ้าน "The Dai Dai" ปล่อย "หากค่ำคืน" พิสูจน์ฝีมือ". คลังข้อมูลเก่าเก็บจากแหล่งเดิมเมื่อ 2016-05-10. สืบค้นเมื่อ 2017-02-23.
9. ↑  The Dai Dai - ง่ายจะตาย (Official MV)
10. ↑  ฝนโปรยปราย - The Dai Dai
11. ↑  The Dai Dai - เย เย เย (Single Lady) (Official MV)
12. ↑  หนุ่มสาววัยแคมปัส คว้า S-Club Talented Boys & Girls[*ลิงก์เสีย*]
13. ↑  มิ้นท์ ธิติรัตน์ ประเดิมจอเงิน "Love Syndrome รักโง่ๆ"[*ลิงก์เสีย*]
14. ↑  "มาแล้ว "The Dai Dai" ศิลปินเบอร์แรกจากโปรเจ็กต์ "Showroom 3"". คลังข้อมูลเก่าเก็บจากแหล่งเดิมเมื่อ 2017-07-16. สืบค้นเมื่อ 2017-02-23.
15. ↑  "ศิลปิน-ดารา" คว้ารางวัลอลังการในงานคมชัดลึก อวอร์ด ครั้งที่ 11
16. ↑  รักเลี้ยวเฟี้ยวว!!(อ่ะ) ข้อมูลจาก Thaicinema
17. ↑  ภาพทหารเจ็บกว่าแสน แชร์ความจริงมาจากฉากในหนัง
18. ↑  มิ้นท์บ้าพลัง น้ำตาไหลพรากในความฝันอันสูงสุด
19. ↑  Volume Surround Vibe[*ลิงก์เสีย*]